Uznesenie Najvyššieho súdu SR sp. zn. 4Sžo/93/2015 z 4. 4. 2016
Uznesenie Najvyššieho súdu SR z 4. apríla 2016, sp. zn. 4Sžo/93/2015, ECLI:SK:NSSR:2016:7013201088.1
Súd: Najvyšší súd
Spisová značka: 4Sžo/93/2015
ECLI: ECLI:SK:NSSR:2016:7013201088.1
Dátum vydania: 4. 4. 2016
Forma: Uznesenie
Text rozhodnutia
Súd: Najvyšší súd Spisová značka: 4Sžo/93/2015 Identifikačné číslo súdneho spisu: 7013201088 Dátum vydania rozhodnutia: 05. 04. 2016 Meno a priezvisko sudcu, VSÚ: JUDr. Jana Zemková ECLI: ECLI:SK:NSSR:2016:7013201088.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom Pribinova 25, 811 09 Bratislava, IČO: 35807598, proti odporcovi: Okresný úrad Rožňava, katastrálny odbor, Jarná 2, Rožňava, za účasti: P. Z., bytom T., zastúpený opatrovníkom: JUDr. A. A., vyšší súdny úradník Okresného súdu Košice II, v konaní o preskúmanie zákonnosti rozhodnutia právneho predchodcu odporcu č. V 692/2013 zo dňa 10. júna 2013, o odvolaní navrhovateľa proti rozsudku Krajského súdu v Košiciach č.k. 6Sp/35/2013-41 zo dňa 26. februára 2015, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Rozsudkom krajského súdu bolo potvrdené rozhodnutie právneho predchodcu odporcu, ktorým zamietol návrh na vklad zmluvy o zriadení záložného práva uzavretej medzi navrhovateľom a P. Z.. Proti rozsudku krajského súdu podal včas navrhovateľ odvolanie, ktoré bolo predložené na rozhodnutie najvyššiemu súdu. Pred rozhodnutím o odvolaní, vzal navrhovateľ svoje odvolanie podaním zo dňa 10. februára 2016 späť a žiadal konanie zastaviť bez priznania práva účastníkom na náhradu trov konania. Podľa § 246c ods. 1 Občianskeho súdneho poriadku (ďalej len O.s.p.) pre riešenie otázok, ktoré nie sú upravené priamo v tejto časti, sa použijú primerane ustanovenia prvej, tretej a štvrtej časti tohto zákona. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Podľa citovaných ustanovení O.s.p. - § 246c ods. 1 O.s.p. v spojení s § 207 ods. 3 O.s.p., odvolací súd konanie zastavil. O trovách odvolacieho konania súd rozhodol tak, že účastníkom nepriznal náhradu trov konania s poukazom na § 246c ods. 1 O.s.p. v spojení s § 224 ods. 1 O.s.p. a § 146 ods. 1 písm. c/ O.s.p.. Poučenie: Proti tomuto uzneseniu n i e j e prípustný opravný prostriedok.

